Anna Madsen er formelt set først arbejdsløs fra på næste tirsdag. Hun stoppede hos sin tidligere arbejdsgiver med udgangen af sidste år, men har været fritstillet siden nytår og allerede i gang med at skrive ansøgninger.

»Det gælder om at komme hurtigt i gang«, siger den unge cand. merc., der blev uddannet fra handelshøjskolen CBS i slutningen af 2014. Mandag sidder hun i fagforeningen Djøf’s jobcafe med udsigt til Nørreport Station med en halv snes andre jobsøgende.

»Jeg kommer her et par gange om måneden. Det er dejligt med et netværk blandt andre i samme situation. Vi kan hjælpe hinanden og støtte hinanden«, siger Anna Madsen, der har været til ti samtaler, men foreløbig uden held, så med mindre der sker noget sker løbet af ugen, så må hun stille op de københavnske akademikeres arbejdsløshedskø.